Det var først ved romernes ankomst og grunnleggelsen av byen Pollentia i 123 f.v.t. at den kom inn i historisk tid. Fra Pollentia var det mulig å ha strategisk overoppsyn med både bukten til Pollensa og bukten i Alcudia. Pollentia hadde sin storhetstid under den romerske eneherskeren Augustus fra 63 f.v.t. til 14 e.v.t. Byen var omtalt i Roma, ettersom den framstilte utmerkete tekstiler som ble benyttet for togaer. Den romerske byen ble forlatt tidlig på 400-tallet.